**INTRĂ ÎN POVESTE**

REGULAMENT CONCURS

***Articolul I – Context***

Prezentul concurs face parte din proiectul **BASMAVENTURA**, organizat de Asociația De Basm și finanțat de AFCN.

Scopul acestui concurs este:

    **Să îi apropie copiii de de literatură și teatru**

**Să stimuleze creativitatea copiilor**

**Să-i familiarizeze pe copii cu lumea din spatele scenelor de teatru**

***Articolul II – Condiții de participare***

La această campanie pot participa **INDIVIDUAL** copii români cu **vârste cuprinse între 8-12 ani** ai **școlilor partenere în proiectul Basmaventura** (Colegiul Național Mihai Eminescu din Iași, Școala Gimnazială Valea Lupului, școli din Borșa, Vlădeni, Hălceni, Iazul Vechi)

***Articolul III – Realizarea poveștilor***

Fiecare participant la concurs va realiza  și va trimite la adresa indicată **o singură poveste în limba română**. Participanții vor alege două personaje din cele postate în anunțul de pe site-ul De Basm, unul dintr-o poveste a unui autor, altul din altă poveste a altui autor și vor inventa cu ele o poveste nouă, originală. Nu sunt acceptate poveștile care au două personaje ale aceluiași autor

* Lucrarea în limba română trebuie să fie **o lucrare originală**, nu o repovestire a unor povești cunoscute
* Povestea va fi în format electronic, scrisă în **Times New Roman, corp 12, spaţiat la 1 rând.**
* Povestea nu va depăși **500 de cuvinte** (aproximativ o pagină de Word)
* Documentul Word trebuie denumit cu **numele participantului\_titlul textului\_școala de proveniență**
* Povestea va fi trimisă ca atașament într-un mail la adresa concurs.debasm@gmail.com   până la data de **20 octombrie 2024, ora 17.00**

**Toate condițiile prezentate mai sus sunt obligatorii. Absența uneia dintre ele atrage automat descalificarea concurentului.**

***Articolul IV – Perioada de desfășurare***

Concursul se va desfășura în perioada **20 iulie- 25 octombrie** **2024** după cum urmează:

**Etapa I – 20 iulie – 20 octombrie 2024**

În această perioadă participanții vor trimite la adresa concurs.debasm@gmail.com poveștile pornind de la cele două personaje. Dintre poveștile primite vor fi prezentate fragmente pe pagina de Facebook și Instagram ale Asociației De Basm.

**Etapa a II-a – 20 - 25 octombrie 2024**

Un juriu format din scriitori de literatură pentru copii va analiza toate poveștile trimise de participanți și va alege trei povești câștigătoare.

**Etapa III – 25 octombrie 2024, ora 17.00**

Anunțarea pe pagina Asociației De Basm a celor trei câștigători.

***Articolul V – Criterii de evaluare a poveștilor***

Juriul format din **Adina Rosetti, Iulia Iordan, Luminița Corneanu, Victoria Pătrașcu, Andreea Iatagan** vor juriza textele primite ținând cont de următoarele criterii;

1. Respectarea cerinței de a folosi două personaje diferite din două povești scrise de autori diferiți.
2. Calitatea scriiturii (coerenţă, claritate, corectitudine)
3. Unitatea compoziției
4. Originalitate
5. Respectarea condițiilor de trimitere a poveștilor (dimensiune, format, datele de identificare ale expeditorului)

***Articolul VI – Premii***

Fragmente din poveștile trimise la concurs  vor fi postate pe siteul Asociației De Basm. Pe întreaga durată a concursului  vor exista postări pe paginile de Facebook și Instagram ale asociației cu fragmente din poveștile concurenților, .

În urma jurizării, vor exista **trei premii (I, II, III)** care vor consta în vouchere în valoare de 100, 150 și 200 de lei, oferite de Librăriile Cărturești.

Totodată, cele trei povești premiate vor fi publicate integral de site-ul debasm.ro, iar fragmente din ele vor fi folosite  în cadrul acțiunilor prilejuite de proiectul  **BASMAVENTURA (Iași, septembrie-octombrie 2024 ).**

***Articolul VII –  DISPOZIȚII FINALE***

Prin înscrierea la concurs, participantii sunt de acord ca datele (numele și prenumele participantului, varsta, localitate) sa fie prelucrate de Asociatia De Basm doar in scopul concursului, respectand prevederile GDPR.

Participarea la acest concurs implică acceptarea faptului că poveștile concurenților vor putea fi folosite de Asociația De Basm în scopuri de comunicare și marketing – materiale promoționale și campanii de lectură, inclusiv în formatele electronice și audio.

Participanţii la prezentul concurs acceptă să se conformeze întocmai acestui Regulament. Validarea și acordarea premiilor se va face conform prezentului Regulament.

Odată cu înregistrarea la concursul **Intră în poveste**, participantul declară în mod liber, expres şi neechivoc că nu are niciun fel de pretenții prezente şi/sau viitoare, de nicio natură, faţă de organizator.